सन्त ज्ञानेश्वर जी:- हाँ, बोला जाता है ऐसा। अब फलां व्यक्ति मर गया। फलां व्यक्ति मर गया। तो फलां व्यक्ति शरीर ही तो था न, शरीर ही न मर गया। जीव तो मरा नहीं। फलां व्यक्ति मर गया। व्यक्ति जीव का नाम नहीं है। व्यक्ति शरीर का नाम है। फलां व्यक्ति मर गया। यानी जो हम नाम रखे थे व्यक्ति का वो व्यक्ति अब क्रियाशील नहीं रहा। एक राजा जो है अपने राज में छोड़ा था हाथी। मरने वाला हाथी था मरणासन्न था। कहा कि कोई आकर के हम से कहे कि हाथी मर गया तो खैरियत नहीं होगा। हाथी का रिपोर्ट हर किसी को देना है। अब हर कोई चाहता था कि हाथी ही आगे बढ़ जाए। हम कहे कि मर गया तो फाँसी दे देंगे राजा। अब क्या करें? और चलते-चलते किसी गाँव में हाथी मर गया। ये टेक्स बुक की बात बता रहा हूँ। चलते-चलते किसी गाँव में हाथी मर गया। अब गाँव वाले परेशान की अब हम क्या करें? राजा को क्या रिपोर्ट दें। कहेंगे हाथी मर गया तो हमको तो सजा हो जायेगी, फाँसी की सजा हो जायेगी। हाथी का रिपोर्ट देना भी राजा को जरूरी है। अब गाँव भर बैठकर के परेशान रहा। बड़ी विचित्र स्थिति हुई। उसी में कोई वृद्ध निकला कहा कि ठीक है आप लोग मत घबराइये, हम जा रहे हैं राजा से रिपोर्ट दे देंगे। आप लोग मत घबड़ाइये। वो गया तो कहा कि हुजूर ! हमें एक विचित्र संदेश रिपोर्ट लेकर आए है।